الاساطیر (کتاب)

الأساطير: دیوتاؤں اور ہیروؤں کی لازوال کہانیاں
(انگریزی: Mythology: Timeless Tales of Gods and Heroes)
یہ ایک کتاب ہے جو مشہور اساطیری کہانی نویس ایڈتھ ہیملٹن (Edith Hamilton) نے تحریر کی۔ اسے براون اینڈ کمپنی نے 1942ء میں شائع کیا۔ اس کے بعد اسے کئی ناشرین نے مختلف ایڈیشنز میں دوبارہ شائع کیا، جن میں اشاعت کی پچھترویں سالگرہ کے موقع پر جاری کردہ تصویری ایڈیشن بھی شامل ہے۔

یہ کتاب یونانی، رومی اور اسکینڈے نیویائی اساطیر کی کہانیوں کو مختلف ذرائع سے لے کر دوبارہ بیان کرتی ہے۔ اس کی تمہید میں ان اہم کلاسیکی شعرا کا تعارف شامل ہے جن کی تخلیقات کو ماخذ کے طور پر استعمال کیا گیا، نیز یہ بھی بتایا گیا ہے کہ وقت کے ساتھ ثقافتوں میں تبدیلی نے دیوتاؤں اور ان کی کہانیوں کے بیان کو کس طرح متاثر کیا۔
یہ کتاب اکثر ہائی اسکولوں اور جامعات میں اساطیر اور قدیم مذاہب کی ابتدائی کتاب کے طور پر پڑھائی جاتی ہے۔
 مواد 
یہ کتاب ایک تمہید اور سات ابواب پر مشتمل ہے:
 . یونانی اولمپیائی دیوتا اور یونانی تخلیق کی کہانیاں
 . یونانی و رومی اساطیر میں محبت و مہم جوئی کی کہانیاں، جن میں ايروس (Eros) اور سایکی (Psyche) کی داستان اور جیسن (Jason) کی سنہری اون (Golden Fleece) کی تلاش شامل ہے
 . ٹرائے کی جنگ سے پہلے کے ہیرو، جیسے پرسیئس (Perseus)، تھیسیئس (Theseus)، ہرقل (Hercules) اور اٹالانٹا (Atalanta)
 . جنگِ طروادہ اور اس کے ہیرو، جیسے اوڈیسیئس (Odysseus)، اینیاس (Aeneas) اور آخیل (Achilles)
 . یونانی اساطیر کے اہم خانوادے: اتریوس کا گھرانہ (House of Atreus)، تھیبز کا شاہی خاندان اور ایتھنز کا شاہی خاندان
 . یونانی و رومی اساطیر کی کم معروف کہانیاں
 . اسکینڈے نیویائی اساطیر کی حکایات، جن میں اوڈن (Odin)، تھور (Thor) اور لوکی (Loki) جیسے دیوتا شامل ہیںEdith Hamilton, Mythology, Little, Brown and Company, 1942.

اکثر ایڈیشنوں میں امریکی مصور سٹیل سیویج (Stahl Savage) کی تصویری خاکے بھی شامل ہوتے ہیں۔

 حوالہ جات 

زمرہ:1942ء کی کتابیں
زمرہ:ناروژی علم الاساطیر
زمرہ:رومن اساطیر